بیرلشمیش میللت‌لر تشکیلاتی‌نین دونیا ارزاق پروقرامی (WFP) تورکیه و سوریه-ده زلز‌له‌دن ضرر چکن یاریم میلیون اینسانا یاردیم الینی اوزاتماغی هدفلدیگینی آچیقلاییب.
بیرلشمیش میللت‌لر تشکیلاتی‌نین دونیا ارزاق پروقرامیندان وئریلن یازیلی آچیقلامایا گؤره، فوریه‌نین 6-دا باش وئرن فلاکت‌دن سونرا بیرلشمیش میللت‌لر تشکیلاتی‌نین دونیا ارزاق پروقرامی-نین ارزاق یاردیمی فوریه‌نین 7-دن سوریه-ده،  8 فوریه‌ده ایسه تورکیه-ده زلز‌له قوربان‌لارینا چاتدیریلیب.
هر ایکی اؤلکه‌ده 500 مین اینسانا چاتماغی هدفله‌ین دونیا ارزاق پروقرامی 8 فوریه تاریخیندن عاجیل ارزاق احتیاجی اولان تخمینن 64 مین اینسانا چاتیب.
بو چرچیوه‌ده زلز‌له قوربان‌لاری‌نین عاجیل ارزاق احتیاج‌لاری حاضیر قیدا پاکئت‌لری، عائله ارزاق باغلاما‌لاری و ایستی یئمک‌لرله اؤدنیلیب.
دونیا ارزاق پروقرامی تورکیه-نین زلز‌له‌دن ان چوخ ضرر چکمیش گونئی- دوغو بؤلگه‌سینده‌کی موقتی سیغینا‌جاق مرکزلرینه عائله ارزاق باغلاما‌لاری وئرمک اوچون کوچ ایداره‌سی مودیرلیگی ایله کووردیناسیا‌لی شکیلده ایشلرینی داوام ائتدیریر.
حاضیردا موقتی حمایه آلتیندا اولان 44 مین سوریه-لی قاچقینلا یاناشی، زلز‌له نتیجه‌سینده کؤچکون دوشموش تورکیه وطنداش‌لاری دا بو مرکزلرده‌دیر.
بو چرچیوه‌ده دونیا ارزاق پروقرامی، عثمانیه-ده یئرلشن جودتیه دوشرگه‌سینده اولان 17 مین زلز‌له قوربانینا تورکیه قیزیل آی جمعیتی و دوشرگه رهبرلیگی ایله عائله ارزاق باغلاما‌لاری پایلاماغا باشلاییب.
دونیا ارزاق پروقرامی همچنین گونئی – دوغوداکی بلدیه‌لره زلز‌له قوربان‌لارینی گونده‌لیک ایستی یئمکله تامین ائتمک اوچون فعالیت گؤسترن شوربا مطبخ‌لرینی گئنیشلندیرمک اوچون دستک وئره‌جک.
سوریه-ده دونیا ارزاق پروقرامی و طرفداش‌لاری سیغینا‌جاق‌لاردا اولان 38 مین زلز‌له قوربانینا حاضیر ارزاق باغلاما‌لاری و ایستی یئمک‌لر چاتدیریب.
